paragraph_text: Velika nagrada Australije vozi se na uličnoj stazi oko jezera u Albert Parku u Melbourneu, samo par kilometara od centra grada. Koristi se jednom godišnje kao F1 staza pa je početkom vikenda jako zelena i prašnjava, te ima loš grip. Tijekom vikenda staza dobiva lagani sloj gume koju nanose bolidi te se nivo mehaničkog držanja staze uvelike mijenja na bolje. Od kada se 1996. godine VN Australije premjestila u Melbourne, staza je nekoliko puta dotjeravana i njena površina je ravnija i ugodnija za vožnju od većine ostalih gradskih utrka. Sastoji se od 16 zavoja uglavnom sporih i srednje brzih, tako da stabilnost na kočenju i trakcija iz sporih zavoja čine obavezne smjernice u postavljanju bolida. Pretjecanje je jako teško iako postoje dva teoretska mjesta za taj manevar. Uglavnom se promjene pozicija događaju taktiziranjem sa zaustavljanjem u boxu. Prva VN Australije vožena je 1985. godine u Adelaideu i tamo se vozilo sve do 1995. godine, i uvijek je bila posljednja utrka u kalendaru. Premještanjem u Melbourne VN Australije je uvijek (osim 2006. i 2010., kada je vožena u Bahreinu) vožena kao prva utrka sezone.